CELEX: 62012TN0319
Language: et
Date: 2012-07-19 00:00:00
Title: Kohtuasi T-319/12: 19. juulil 2012 esitatud hagi — Hispaania versus komisjon

22.9.2012   
            
            
               ET
            
            
               Euroopa Liidu Teataja
            
            
               C 287/32
            
         19. juulil 2012 esitatud hagi — Hispaania versus komisjon
   (Kohtuasi T-319/12)
   2012/C 287/60
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: A. Rubio González)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 8. mai 2012. aasta otsus K(2012) 3025 lõplik, mis puudutab riigiabi SA. 22668 (C 8/2008 — ex NN 4/2008), mida Hispaania andis filmistuudiole „Ciudad de la Luz SA”;
            
         
               —
            
            
               mõista kohtukulud välja kostjaks olevalt institutsioonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Erainvestori kriteeriumi ekslik kohaldamine, kuna komisjon viis analüüsi läbi oma kaalutlusruumi piire ületades.
            
         
               2.
            
            
               Viga riigiabi hindamisel, kuna komisjon ei võtnud arvesse kompleksiga seotud kolmanda järgu aladel toimuvat tegevust.
            
         
               3.
            
            
               Põhjenduse puudumine vaidlustatud otsuses, kuna komisjon kohustas abi filmitootjatelt tagasi nõudma, ilma et ta mainiks analüüsis kordagi seda väidetavat abi.
            
         
               4.
            
            
               Teise võimalusena viga seoses analüüsiga selle kohta, kas investeering on kokkusobiv regionaalabi puudutavate suunistega, sest komisjon ei hinnanud, kas ülejäänud abi vastab erainvestori põhimõttele.
            
         
               5.
            
            
               Kolmanda võimalusena põhjenduse puudumine ja viga seoses analüüsiga selle kohta, kas abi on kokkusobiv audiovisuaalse sektori abile kehtivate eeskirjadega, sest komisjon ei hinnanud põhjust, miks väidetav abi ei olnud suunatud kultuuriga seotud eesmärgi saavutamiseks.